**Am să îmbrățișez un vis**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am înecat într-un pumn de gânduri,

am făcut baie în foc,

mă spăl în vântul lin,

și mă sting în umbră.

Pentru tine am să îmbrățișez un vis,

am să m-adăpostesc în întuneric,

ca o firimitură scufundată într-un pahar cu apă.

Goală, fără rușine, voi ieși din pahar

și fără nici o frică, voi merge pe jos,

iar cu ochii unui copil, am să iau înapoi aerul

pe care l-am ținut în mine

și dacă în genunchi am căzut,

o să-mi aduc aminte de lacrimile mele,

ce le voi face să strălucească

la răsăritul soarelui.

Mi-ar plăcea să te îmbrățișez ,

dar, ești atât de departe de mine,

soarta a vrut așa,

ca numai eu să te pot visa,

dar va fi un secret între noi, nu-i așa?

Mi-e teamă că soarta se simte geloasă pe tine,

și eu nici măcar nu mă voi deranja...

să mă gândesc la tine.